આ વર્ષે થોડા મહિના પહેલા અમદાવાદની કનોરિયા ગેલેરી ફોર આર્ટમાં શ્રીકૃષ્ણના જીવન આધારિત “ક્રિષ્ણા કલમ સંસ્થા”એ ‘બાળલીલા-કૃષ્ણલીલા’ નામનું એક નવમું બાળચિત્ર પ્રદર્શનનું આયોજન કરેલું. નવામાં નવું કરવાની ટેવવાળા આયોજક શ્રી કૌશિક પટેલ ‘માલવણિયા’ આ પ્રદર્શનને એક નવી રીતે રજુ કરેલું. ૭થી૧૭ વર્ષની ઉંમરના ૨૩ બાળ કલાકારો પાસે ૪૬ જેટલા ચિત્રો કરાવેલાં. બિહાર રાજયના મિથિલા પ્રદેશની મધુબની ચિત્રશૈલીમાં તૈયાર કરેલ ચિત્રો મનોહર લાગતા હતા. આ એક ઉત્તમ અને ઉમદા પ્રયાસથી ગુજરાતમાં રહેતા બાળકોને બીજા પ્રદેશની ચિત્રશૈલીનો અનુભવ મળેલો. પ્લાસ્ટીક ક્રેયોન, પેન્સિલ કલર અને ઈંક પેનના માધ્યમ વડે તૈયાર પામેલી ચિત્રકૃતિઓ નિહાળવી એ ઉત્તમ લ્હાવો હતો.